ТЕМА: МИГРАНТИ И БЕЖАНЦИ

ТРЕТИ КЛАС

ЦЕЛИ НА ЗАНЯТИЕТО:

Учениците:

- да разберат какво кара хората да напускат страната си;

- да определят отношението си към тези хора;

-да получат знания за организции, които помагат и се грижат за бежанците и мигрантите.

ОПИСАНИЕ:

Предварителна подготовка:

1.На учениците се поставя задача да разговарят в семейството си за бежанците.

2.Проведох разговор със семейството на ученичка от Русия. Разбрах, че те определят себе си като бежанци. Поканих ги да дойдат и да разкажат на третокласниците за избора си, за това, което е животът им тук, за връзката им с родината.

-Часът започна с изясняване на думата ,,бежанец”. Учениците веднага я определиха като сродна на глагола ,,бягам”. Отговориха на въпросите: Какво може да ни накара да бягаме от родината си? Как се чувстват наши близки, които са избягали?

-След това предоставих времето от часа на нашата гостенка. Майката и нейната дъщеря, моя ученичка, разказаха за Русия и своя роден град на брега на Нева. След края на тяхната съвместна презентация се проведе нережисирана дискусия. Първият въпрос беше: В Русия е толкова красиво, защо дойдохте тук. Отговоръ ме порази, защото дойде от детето - ,, Мъчно ни е за нашия роден дом, но тук е спокойно, хората са добри, има всичко. Ние избягахме от войната. Майката сподели за отношението на българите към бежанци като тях; както и за причините, които карат един човек да поеме тежката съдба на бежанец. Разказа за общите неща между двата народа: език, традиции, история, култура. Предостави възможност на учениците да чуят руска народна музика, да се докоснат до автентични руски предмети от бита. Децата оцветиха картичка за своето семейство като спомен от тази среща. Зададоха въпроси за живота в Русия, за това кога свършва бягството, как се справят с мъката по роднини и приятели. Звънецът удари, но никой не искаше да си тръгва, защото въпросите бяха безкрайни.Резултатът ли? Усмивки, сълзи в очите, поздравления за смелостта и...едно истинско разбиране за тежката съдба да бъдеш бежанец.

Предстои среща на толерантността със семействата на съученици, за традициите и обичаите в различните етноси в България.